NK Croatia Đakovo

**NK Croatia** je nogometni klub iz grada Đakova.

## Historija

NK Croatia je osnovan 1970. godine pod imenom **NK Sloboda**. Samo nekoliko mjeseci kasnije, 1971. godine, pod utjecajem Hrvatskog proljeća klub mijenja ime u **NK Croatia**. Navedena godina se službeno uzima za datum osnivanja kluba. 
Prvi predsjednik kluba bio je Stjepan Šola, a trener Pavo Šlajs. Po osnivanju klub je krenuo iz najnižeg stupnja natjecanja - Općinske lige Đakovo i do 1991. godine uspio je priječi 4 stupnja natjecanja i u sezoni 1990/91. izboriti plasman u tadašnju "HNL - istok". Iste godine osvojen je i Kup Slavonije i Baranje, koji mu je omogućio ulazak u završnicu kupa Jugoslavije za sezonu 1991./92. u kojoj hrvatski nogometni klubovi nisu nastupili.

27. lipnja 2012. ujedinio se sa svojim rivalom Đakovom u novi klub NK Đakovo Croatia.

## NK Croatia u HNL-u

Tijekom prve, nabrzinu organizirane natjecateljske sezone unutar Hrvatskog nogometnog saveza, koja se odigravala u proljeće i ljeto 1992. godine, NK Croatia Đakovo se poput većine klubova s područja  Slavonije nije mogla natjecati zbog ratnih zbivanja. Iste sezone, u svom prvom nastupu u natjecanju za Hrvatski nogometni kup, NK Croatia se zahvaljujući ždrijebu izravno plasirala u polufinale, gdje biva poražena od kasnijeg osvajača kupa NK Inkera iz Zaprešića.  
Iduće natjecateljske sezone 1992./93., NK Croatia započinje natjecanje u 3. HNL - Istok, gdje osvaja prvo mjesto i izravno se plasira u drugu HNL. Plasmanom u 2. HNL uprava kluba se posvećuje daljnjoj izgradnji i uređenju stadiona NK Croatia, te se konačno gradi nova, natkrivena zapadna tribina. 
Iduće tri sezone NK Croatia nastupa u 2. HNL - Sjever gdje na kraju sezone jednom osvaja solidno 5. mjesto, te dvaput 8. mjesto. 
U sezoni 1996./97. NK Croatia osvaja prvo mjesto u 2. HNL - Sjever, no zbog reorganizacije natjecanja iduće sezone nastupa u novoformiranoj 2. HNL - Istok u kojoj sve do zadnjih kola vodi izjednačenu utrku za prvaka s HNK Cibalia Vinkovci i NK Belišće, no na kraju ipak posustaje i osvaja 3. mjesto. 
U naredne dvije natjecateljske sezone, klub proživljava veliku krizu te ispada prvo u 3. HNL - Istok, a zatim i u 1. Županijsku ligu Osječko-baranjsku. 
U 1. Županijskoj ligi NK Croatia provodi naredne četiri sezone, sve do 2003./04. kada osvaja prvo mjesto i vraća se u 3. HNL - Istok, u kojoj se natječe i danas. 
U sezoni 2005./06. NK Croatia osvaja prvo mjesto u 3. HNL - Istok, no opet joj biva uskraćena promocija u viši rang zbog ponovne reorganizacije natjecanja u HNL-u. 
Iduće dvije sezone Croatija osvaja solidno 6. mjesto, no po završetku sezone 2007./08. dolazi do velikih problema unutar samog kluba koji ostaje bez svih glavnih sponzora i cijelokupne uprave, tako da i sam opstanak kluba dolazi u pitanje. No ipak na izvanrednoj godišnjoj skupštini bira se nova uprava te se pronalaze novi sponzori tako da klub nastavlja natjecanje u 3. HNL - Istok i u sezoni 2008.09., skupa s gradskim rivalom NK Đakovo.

## Dres

Sadašnji dres NK Croatia je kombinacija plave i bijele boje. 
U početku je klub igrao u plavo-bijelo-crvenoj kombinaciji, a u sezoni 1990/91. i u "kockastoj" kombinaciji u kakvoj danas nastupa reprezentacija Hrvatske. Tijekom godina i prilikom pojedinih sezona u HNL-u igrači su, zbog raznih razloga, ponekad nastupali i u drugim kombinacijama, ovisno o financijskim mogućnostima i sponzorima kluba.

## Navijači

Prva navijačka skupina koja počinje pratiti utakmice NK Croatia pojavljuje se 1990. godine.  
Sredinom 90.-ih godina NK Croatiju prati navijačka skupina pod imenom "Ekipa DJK", koja u to vrijeme prati i gradskog rivala NK Đakovo. Na domaćoj utakmici protiv NK Marsonije iz Slavonskog Broda, u proljeće 1994. godine, dolazi do ozbiljnijih navijačkih izgreda u gradu i na samom stadionu. 
Tijekom 2006. godine skupina mladića osniva novu navijačku skupinu pod nazivom "Certissa", koja djeluje i danas.

## Gradski rivali

U gradu postoji već tradicionalno rivalstvo sa starijim gradskim klubom NK Đakovo, a što se najbolje ogleda u njihovim međusobnim susretima u sezonama kada su nastupali u istom rangu.

Pregled gradskih derbija u HNL-u:

1992./93.: NK Đakovo - NK Croatia -:-, -:- 
1994./95.: NK Đakovo - NK Croatia 2:1, -:- 
1995./96.: NK Đakovo - NK Croatia 0:2, 0:5 
1996./97.: NK Đakovo - NK Croatia 2:2, 1:5 
1997./98.: NK Đakovo - NK Croatia 2:4, 0:2  
2000./01.: NK Đakovo - NK Croatia 0:1, -:- 
2004./05.: NK Đakovo - NK Croatia 2:1, 0:1 
2005./06.: NK Đakovo - NK Croatia 2:0, 0:1 
2008./09.: NK Đakovo - NK Croatia 2:0, 0:1 
2009./10.: NK Đakovo - NK Croatia 2:1, 0:1 
2010./11.: NK Đakovo - NK Croatia 0:0, 2:0 
2011./12.: NK Đakovo - NK Croatia 1:0, 1:1

Trenutno se oba kluba natječu u 3. HNL - Istok.

2012. su se ova dva rivala trebala spojiti u jedan klub, NK Đakovo Croatia.

## Statistika u prvenstvima Hrvatske

## Nastupi u Hrvatskom nogometnom kupu

**1992.**
* četvrtina finala: NK Croatia - slobodna
* polu-finale: Inker Zaprešić - NK Đakovo  5:0
* uzvratna utakmica:NK Croatia - NK Inker Zaprešić 1:2
**1992./93.**
* šesnaestina finala: NK Croatia - NK Slavonija Požega 2:0
* uzvratna utakmica: NK Slavonija Požega - NK Croatia  4:0
**1994./95.**
* šesnaestina finala: NK Budućnost Hodošan - NK Croatia  4:1
* uzvratna utakmica:NK Croatia - NK Budućnost Hodošan 3:0
* osmina finala: NK Croatia - NK Zagreb  2:2
* uzvratna utakmica: NK Zagreb - NK Croatia   4:0
**1995./96.**
* šesnaestina finala:NK Slaven Belupo Koprivnica - NK Croatia  1:0
* uzvratna utakmica: NK Croatia - NK Slaven Belupo Koprivnica  1:0 (4:5-11m)
**1996./97.**
* šesnaestina finala: Baranja Beli Manastir - NK Croatia 1:2 
* osmina finala: NK Varteks Varaždin - NK Croatia 4:0
**1997./98.**
* šesnaestina finala: NK Slavonija Požega - NK Croatia 1:2 
* osmina finala: NK Croatia - NK Varteks Varaždin 0:0 (2:4-11m)
**1998./99.**
* pretkolo: NK Čakovec - NK Croatia 3:0
**2008./09.**
* pretkolo: NK Croatia - NK Polet Buševec 1:3

## Uspjesi
### Prvenstvo
* 2. HNL-istok: - prvak 1996./97.
* 3. HNL-istok: - prvak 1992./93. i 2005./06.
* 1. ŽNL Osječko-baranjska - prvak 2003./04.
### Kup
* polu-finalist Hrvatskog nogometnog kupa 1992.
* pobjednik kupa Slavonije i Baranje 1990./91.

## Izvor podataka

*www.rsssf.com